title: 2010/666/UE: Decizia Consiliului din 3 iunie 2010 privind semnarea și aplicarea provizorie a Acordului dintre Uniunea Europeană și Guvernul Republicii Socialiste Vietnam privind anumite aspecte ale serviciilor aeriene#Acord între Uniunea Europeană și Guvernul Republicii Socialiste Vietnam privind anumite aspecte ale serviciilor aeriene

text:
               5.11.2010

               RO

               Jurnalul Oficial al Uniunii Europene

               L 288/1

         DECIZIA CONSILIULUI
   din 3 iunie 2010
   privind semnarea și aplicarea provizorie a Acordului dintre Uniunea Europeană și Guvernul Republicii Socialiste Vietnam privind anumite aspecte ale serviciilor aeriene
   (2010/666/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Prin decizia din 5 iunie 2003, Consiliul a autorizat Comisia să deschidă negocieri cu țări terțe privind înlocuirea anumitor dispoziții din acordurile bilaterale existente cu un acord la nivelul Uniunii.

               (2)

               Comisia a negociat în numele Uniunii un acord cu Guvernul Republicii Socialiste Vietnam cu privire la anumite aspecte ale serviciilor aeriene (denumit în continuare „acordul”) în conformitate cu mecanismele și directivele din anexa la Decizia Consiliului din 5 iunie 2003.

               (3)

               Acordul negociat de către Comisie ar trebui semnat și aplicat cu titlu provizoriu sub rezerva încheierii acestuia la o dată ulterioară,

         ADOPTĂ PREZENTA DECIZIE:
   Articolul 1
   Se aprobă semnarea în numele Uniunii a Acordului dintre Uniunea Europeană și Guvernul Republicii Socialiste Vietnam privind anumite aspecte ale serviciilor aeriene, sub rezerva încheierii la o dată ulterioară a acordului menționat.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii, sub rezerva încheierii acestuia.
   Articolul 3
   În așteptarea intrării sale în vigoare, acordul se aplică cu titlu provizoriu începând cu prima zi a primei luni următoare datei la care părțile și-au comunicat reciproc îndeplinirea procedurilor necesare în acest scop (1).
   Articolul 4
   Președintele Consiliului este autorizat să efectueze notificarea prevăzută la articolul 7 alineatul (2) din acord.
   Articolul 5
   Prezenta decizie intră în vigoare la data adoptării.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 3 iunie 2010.

            Pentru Consiliu

            Președintele

         A. PÉREZ RUBALCABA

      (1)  Data de la care acordul se aplică cu titlu provizoriu se publică în Jurnalul Oficial al Uniunii Europene de către Secretariatul General al Consiliului.

      ACORD
      între Uniunea Europeană și Guvernul Republicii Socialiste Vietnam privind anumite aspecte ale serviciilor aeriene
      UNIUNEA EUROPEANĂ,
      pe de o parte, și
      GUVERNUL REPUBLICII SOCIALISTE VIETNAM,
      pe de altă parte
      (denumite în continuare „părțile”),
      CONSTATÂND că între șaptesprezece state membre ale Uniunii Europene și Guvernul Republicii Socialiste Vietnam au fost încheiate acorduri bilaterale privind serviciile aeriene care conțin dispoziții contrare legislației Uniunii Europene,
      CONSTATÂND competența exclusivă a Uniunii Europene în ceea ce privește mai multe aspecte care pot fi incluse în acorduri bilaterale privind serviciile aeriene dintre statele membre ale Uniunii Europene și țări terțe,
      CONSTATÂND că, în temeiul dreptului Uniunii Europene, transportatorii aerieni din Uniunea Europeană stabiliți într-un stat membru au dreptul la acces nediscriminatoriu la rutele aeriene dintre statele membre ale Uniunii Europene și țări terțe,
      AVÂND ÎN VEDERE acordurile dintre Uniunea Europeană și anumite țări terțe care prevăd pentru resortisanții acestor țări terțe posibilitatea de a deveni proprietari de transportatori aerieni licențiați în conformitate cu legislația Uniunii Europene,
      RECUNOSCÂND că anumite dispoziții din acordurile bilaterale privind serviciile aeriene dintre statele membre ale Uniunii Europene și Guvernul Republicii Socialiste Vietnam, care contravin legislației Uniunii Europene, trebuie să fie aduse în conformitate cu acesta din urmă, astfel încât să se stabilească un temei juridic solid pentru serviciile aeriene dintre Uniunea Europeană și Republica Socialistă Vietnam și să se asigure continuitatea respectivelor servicii aeriene,
      CONSTATÂND că, în temeiul legislației Uniunii Europene, transportatorii aerieni nu pot, în principiu, încheia acorduri care ar putea afecta schimburile comerciale dintre statele membre ale Uniunii Europene și care au ca obiect sau efect împiedicarea, restricționarea sau denaturarea concurenței,
      RECUNOSCÂND că anumite dispoziții din acordurile bilaterale privind serviciile aeriene dintre statele membre ale Uniunii Europene și Guvernul Republicii Socialiste Vietnam, care (i) impun sau favorizează adoptarea unor acorduri între întreprinderi, a unor decizii luate de către asociații de întreprinderi sau a unor practici concertate care împiedică, denaturează sau restricționează concurența; sau (ii) consolidează efectele unui astfel de acord, unei astfel de decizii sau unei astfel de practici concertate; sau (iii) deleagă transportatorilor aerieni sau altor operatori economici privați responsabilitatea pentru luarea unor măsuri care împiedică, denaturează sau restricționează concurența între transportatorii aerieni pe rutele respective, pot face ca regulile de concurență care se aplică întreprinderilor să devină ineficace,
      CONSTATÂND că, în cadrul acestor negocieri, Uniunea Europeană nu are drept obiectiv creșterea volumului total al traficului aerian dintre Uniunea Europeană și Republica Socialistă Vietnam, compromiterea echilibrului dintre transportatorii aerieni din Uniunea Europeană și transportatorii aerieni din Republica Socialistă Vietnam și nici negocierea unor modificări ale dispozițiilor acordurilor bilaterale privind serviciile aeriene existente în ceea ce privește drepturile de trafic,
      CONVIN DUPĂ CUM URMEAZĂ:
      Articolul 1
      Dispoziții generale
      (1)   În sensul prezentului acord, „state membre” înseamnă statele membre ale Uniunii Europene, iar „tratate UE” înseamnă Tratatul privind Uniunea Europeană și Tratatul privind funcționarea Uniunii Europene.
      (2)   În cadrul fiecăruia dintre acordurile enumerate în anexa 1, trimiterile la resortisanții statului membru care se constituie parte la acordul respectiv se interpretează ca trimiteri la resortisanții statelor membre ale Uniunii Europene.
      (3)   În cadrul fiecăruia dintre acordurile enumerate în anexa 1, trimiterile la transportatorii aerieni sau la companiile aeriene ale statului membru care se constituie parte la acordul respectiv se interpretează ca trimiteri la transportatorii aerieni sau la companiile aeriene desemnate de respectivul stat membru.
      Articolul 2
      Desemnarea de către un stat membru
      (1)   Dispozițiile alineatelor (2) și (3) din prezentul articol au întâietate față de dispozițiile corespunzătoare ale articolelor enumerate în anexa 2 literele (a) și, respectiv, (b), în ceea ce privește desemnarea unui transportator aerian de către statul membru în cauză, autorizațiile și permisele acordate acestuia de către Guvernul Republicii Socialiste Vietnam și, respectiv, refuzul, revocarea, suspendarea sau limitarea autorizațiilor sau a permiselor transportatorului aerian.
      (2)   La primirea unei desemnări din partea unui stat membru, Guvernul Republicii Socialiste Vietnam acordă autorizațiile și permisele corespunzătoare într-un termen minim de procedură, cu condiția ca:

                  (i)

                  transportatorul aerian să fie stabilit pe teritoriul statului membru care a efectuat desemnarea, în temeiul tratatelor UE, și să dețină o autorizație de funcționare valabilă, în conformitate cu legislația Uniunii Europene; și

                  (ii)

                  statul membru care a eliberat certificatul de transportator aerian să efectueze și să asigure un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; și

                  (iii)

                  transportatorul aerian să fie deținut, în mod direct sau prin intermediul unui acționariat majoritar, și să fie controlat efectiv de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state.

            (3)   Guvernul Republicii Socialiste Vietnam poate refuza, revoca, suspenda sau limita autorizațiile sau permisele unui transportator aerian desemnat de un stat membru, în cazul în care:

                  (i)

                  transportatorul aerian nu este stabilit pe teritoriul statului membru care a efectuat desemnarea în temeiul tratatelor UE sau nu deține o autorizație de funcționare valabilă în conformitate cu legislația Uniunii Europene; sau

                  (ii)

                  statul membru care a eliberat certificatul de transportator aerian nu efectuează și nu asigură un control reglementar efectiv al transportatorului aerian, iar autoritatea aeronautică competentă nu este identificată în mod clar în desemnare; sau

                  (iii)

                  transportatorul aerian nu este deținut, în mod direct sau prin intermediul unui acționariat majoritar, și nu este controlat efectiv de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state.

            În exercitarea drepturilor sale în temeiul prezentului alineat, Guvernul Republicii Socialiste Vietnam nu face discriminări pe bază de naționalitate între transportatorii aerieni din Uniunea Europeană.
      Articolul 3
      Siguranță
      (1)   Dispozițiile alineatului (2) din prezentul articol completează articolele enumerate în anexa 2 litera (c).
      (2)   În cazul în care un stat membru a desemnat un transportator aerian al cărui control reglementar este efectuat și asigurat de către un alt stat membru, drepturile Republicii Socialiste Vietnam în cadrul dispozițiilor privind siguranța cuprinse în acordul încheiat între statul membru care a desemnat transportatorul aerian și Guvernul Republicii Socialiste Vietnam se aplică în mod identic în ceea ce privește adoptarea, exercitarea sau menținerea standardelor de siguranță de către acest alt stat membru, precum și în ceea ce privește autorizația de funcționare a respectivului transportator aerian.
      Articolul 4
      Compatibilitatea cu regulile în materie de concurență
      (1)   Acordurile bilaterale privind serviciile aeriene încheiate între statele membre și Guvernul Republicii Socialiste Vietnam nu aduc atingere regulilor părților în materie de concurență.
      (2)   Dispozițiile enumerate în anexa 2 litera (d) încetează să mai producă efecte.
      Articolul 5
      Anexele la acord
      Anexele la prezentul acord constituie parte integrantă din acesta.
      Articolul 6
      Revizuirea sau modificarea
      Părțile pot revizui sau modifica prezentul acord, în orice moment, prin consimțământ reciproc.
      Articolul 7
      Intrarea în vigoare și aplicarea provizorie
      (1)   Prezentul acord intră în vigoare la data la care părțile și-au comunicat reciproc, în scris, îndeplinirea procedurilor interne ale acestora necesare intrării în vigoare a acordului.
      (2)   Fără a aduce atingere alineatului (1), părțile convin să aplice prezentul acord cu titlu provizoriu începând cu prima zi a lunii următoare datei la care părțile și-au comunicat reciproc îndeplinirea procedurilor necesare în acest scop.
      (3)   Acordurile și celelalte înțelegeri dintre statele membre și Guvernul Republicii Socialiste Vietnam care, la data semnării prezentului acord, nu au intrat încă în vigoare și nu fac obiectul unei aplicări provizorii sunt enumerate în anexa 1 litera (b). Prezentul acord se aplică tuturor acestor acorduri și înțelegeri la momentul intrării în vigoare sau al aplicării provizorii a acestora.
      Articolul 8
      Denunțarea
      (1)   În cazul denunțării unuia dintre acordurile enumerate în anexa 1, toate dispozițiile prezentului acord privind acordul în cauză enumerat în anexa 1 încetează să mai producă efecte la aceeași dată.
      (2)   În cazul denunțării tuturor acordurilor enumerate în anexa 1, prezentul acord încetează să mai producă efecte la aceeași dată.

         Drept care subsemnații, pe deplin autorizați, semnează prezentul acord.
         Întocmit la Bruxelles în dublu exemplar, la 4 octombrie 2010, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, olandeză, maghiară, malteză, polonă, portugheză, română, slovacă, slovenă, spaniolă, suedeză și vietnameză.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За правителството на Социалистическа република Виетнам
            Por el Gobierno de la República Socialista de Vietnam
            Za vládu Vietnamské socialistické republiky
            For regeringen for Den Socialistiske Republik Vietnam
            Für die Regierung der Sozialistischen Republik Vietnam
            Vietnami Sotsialistliku Vabariigi valitsuse nimel
            Για την κυβέρνηση της Σοσιαλιστικής Δημοκρατίας του Βιετνάμ
            For the Government of the Socialist Republic of Vietnam
            Pour le gouvemement de la République socialiste du Viêt Nam
            Per il govemo della Repubbhca socialista del Vietnam
            Vjetnamas Sociālistiskās Republikas valdības vārdā –
            Vietnamo Socialistinės Respublikos Vyriausybės vardu
            A Vietnami Szocialista Köztársaság kormánya részéről
            Ghall-Gvern tar-Repubblika Soċjalista tal-Vjetnam
            Voor de Regering van de Socialistische Republiek Vietnam
            W imieniu Rządu Socjalistycznej Republiki Wietnamu
            Pelo Govemo da República Socialista do Vietname
            Pentru Guvernul Republicii Socialiste Vietnam
            Za vládu Vietnamskej socialistickej republiky
            Za vlado Socialistične republike Vietnam
            Vietnamin sosialistisen tasavallan hallituksen puolesta
            För Socialistiska republiken Vietnams regering

         ANEXA 1

            Lista acordurilor menționate la articolul 1 din prezentul acord

                     (a)

                     Acorduri privind serviciile aeriene între Guvernul Republicii Socialiste Vietnam și statele membre ale Uniunii Europene care, la data semnării prezentului acord, au fost încheiate, semnate și/sau fac obiectul unei aplicări provizorii:

                                 —

                                 Acordul privind serviciile aeriene dintre Guvernul Federal al Austriei și Guvernul Republicii Socialiste Vietnam, semnat la Hanoi la 27 martie 1995, denumit în continuare „Acordul Vietnam-Austria” în anexa 2,

                                             —

                                             modificat ultima dată prin procesul verbal de înțelegere încheiat la Hanoi la 5 aprilie 2006;

                                 —

                                 Acordul dintre Guvernul Regatului Belgiei și Guvernul Republicii Socialiste Vietnam privind transportul aerian, semnat la Bruxelles la 21 octombrie 1992, denumit în continuare „Acordul Vietnam-Belgia” în anexa 2;

                                 —

                                 Acordul dintre Guvernul Republicii Populare Bulgaria și Guvernul Republicii Socialiste Vietnam privind serviciile aeriene între teritoriile lor și dincolo de acestea, încheiat la Sofia la 1 octombrie 1979, denumit în continuare „Acordul Vietnam-Bulgaria” în anexa 2;

                                 —

                                 Acordul dintre Guvernul Republicii Cehe și Guvernul Republicii Socialiste Vietnam privind serviciile aeriene, semnat la Praga la 23 mai 1997, denumit în continuare „Acordul Vietnam-Republica Cehă” în anexa 2;

                                 —

                                 Acordul privind serviciile aeriene dintre Guvernul Regatului Danemarcei și Guvernul Republicii Socialiste Vietnam, semnat la Hanoi la 25 septembrie 1997, denumit în continuare „Acordul Vietnam-Danemarca” în anexa 2,

                                             —

                                             a se citi împreună cu Memorandumul de înțelegere dintre Regatele Danemarcei, Norvegiei și Suediei și Republica Socialistă Vietnam, semnat la Hanoi la 25 septembrie 1997;

                                 —

                                 Acordul privind serviciile aeriene dintre Guvernul Republicii Finlanda și Guvernul Republicii Socialiste Vietnam, semnat la Hanoi la 26 octombrie 2000, denumit în continuare „Acordul Vietnam-Finlanda” în anexa 2;

                                 —

                                 Acordul privind serviciile aeriene dintre Guvernul Republicii Franța și Guvernul Republicii Socialiste Vietnam, semnat la Paris la 14 aprilie 1977, denumit în continuare „Acordul Vietnam-Franța” în anexa 2;

                                 —

                                 Acordul privind transportul aerian dintre Guvernul Republicii Federale Germania și Guvernul Republicii Socialiste Vietnam, semnat la Bonn la 26 august 1994, denumit în continuare „Acordul Vietnam-Germania” în anexa 2;

                                 —

                                 Acordul dintre Guvernul Republicii Ungaria și Guvernul Republicii Socialiste Vietnam privind serviciile aeriene, semnat la Hanoi la 4 februarie 1998, denumit în continuare „Acordul Vietnam-Ungaria” în anexa 2;

                                 —

                                 Acordul dintre Guvernul Marelui Ducat al Luxemburgului și Guvernul Republicii Socialiste Vietnam privind serviciile aeriene, semnat la Luxemburg la 26 octombrie 1994, denumit în continuare „Acordul Vietnam-Luxemburg” în anexa 2;

                                 —

                                 Acordul dintre Regatul Țărilor de Jos și Republica Socialistă Vietnam privind serviciile aeriene între teritoriile lor și în afara acestora, semnat la Hanoi la 1 octombrie 1993, denumit în continuare „Acordul Vietnam-Țările de Jos” în anexa 2;

                                 —

                                 Acordul privind serviciile aeriene dintre Guvernul Republicii Populare Polonia și Guvernul Republicii Socialiste Vietnam, semnat la Varșovia la 11 septembrie 1976, denumit în continuare „Acordul Vietnam-Polonia” în anexa 2;

                                 —

                                 Acordul privind transportul aerian dintre Guvernul Republicii Portugalia și Guvernul Republicii Socialiste Vietnam, semnat la Lisabona la 3 februarie 1998, denumit în continuare „Acordul Vietnam-Portugalia” în anexa 2;

                                 —

                                 Acordul dintre Guvernul Republicii Socialiste România și Guvernul Republicii Socialiste Vietnam privind transportul aerian civil, semnat la Hanoi la 26 iunie 1979, denumit în continuare „Acordul Vietnam-România” în anexa 2;

                                 —

                                 Acordul privind serviciile aeriene dintre Guvernul Regatului Suediei și Guvernul Republicii Socialiste Vietnam, semnat la Hanoi la 25 septembrie 1997, denumit în continuare „Acordul Vietnam-Suedia” în anexa 2,

                                             —

                                             a se citi împreună cu Memorandumul de înțelegere dintre Regatele Danemarcei, Norvegiei și Suediei și Republica Socialistă Vietnam, semnat la Hanoi la 25 septembrie 1997;

                                 —

                                 Acordul privind transportul aerian dintre Guvernul Republicii Slovace și Guvernul Republicii Socialiste Vietnam, semnat la Hanoi la 6 noiembrie 1997, denumit în continuare „Acordul Vietnam-Slovacia” în anexa 2;

                                 —

                                 Acordul dintre Guvernul Regatului Unit al Marii Britanii și Irlandei de Nord și Guvernul Republicii Socialiste Vietnam privind serviciile aeriene, semnat la Londra la 19 august 1994, denumit în continuare „Acordul Vietnam-Regatul Unit” în anexa 2,

                                             —

                                             modificat ultima dată prin schimbul de note de la Hanoi din 8 și 26 septembrie 2000.

                     (b)

                     Acorduri privind serviciile aeriene și alte înțelegeri parafate sau semnate între Guvernul Republicii Socialiste Vietnam și state membre ale Uniunii Europene care, la data semnării prezentului acord, nu au intrat încă în vigoare și nu fac obiectul unei aplicări provizorii.

         ANEXA 2

            Lista articolelor din acordurile enumerate în anexa 1 și menționate la articolele 2-4 din prezentul acord

                     (a)

                     Desemnarea de către un stat membru:

                                 —

                                 articolul 3 alineatul (5) din Acordul Vietnam-Austria;

                                 —

                                 articolul 3 alineatul (4) din Acordul Vietnam-Bulgaria;

                                 —

                                 articolul 3 alineatul (4) din Acordul Vietnam-Danemarca;

                                 —

                                 articolul 4 alineatul (4) din Acordul Vietnam-Republica Cehă;

                                 —

                                 articolul 4 alineatul (5) din Acordul Vietnam-Finlanda;

                                 —

                                 articolul 7 alineatul (4) din Acordul Vietnam-Franța;

                                 —

                                 articolul 3 alineatul (4) din Acordul Vietnam-Germania;

                                 —

                                 articolul 3 alineatul (4) din Acordul Vietnam-Ungaria;

                                 —

                                 articolul 3 alineatul (4) din Acordul Vietnam-Luxemburg;

                                 —

                                 articolul 4 alineatul (4) din Acordul Vietnam-Țările de Jos;

                                 —

                                 articolul 3 alineatul (2) din Acordul Vietnam-Polonia;

                                 —

                                 articolul 3 alineatul (4) din Acordul Vietnam-Portugalia;

                                 —

                                 articolul 3 din Acordul Vietnam-România;

                                 —

                                 articolul 3 alineatul (4) din Acordul Vietnam-Suedia;

                                 —

                                 articolul 3 alineatul (4) din Acordul Vietnam-Slovacia;

                                 —

                                 articolul 4 alineatul (4) din Acordul Vietnam-Regatul Unit.

                     (b)

                     Refuzul, revocarea, suspendarea sau limitarea autorizațiilor sau a permiselor:

                                 —

                                 articolul 4 alineatul (1) litera (a) din Acordul Vietnam-Austria;

                                 —

                                 articolul 5 alineatul (1) litera (d) din Acordul Vietnam-Belgia;

                                 —

                                 articolul 4 litera (a) din Acordul Vietnam-Bulgaria;

                                 —

                                 articolul 5 alineatul (1) litera (a) din Acordul Vietnam-Republica Cehă;

                                 —

                                 articolul 4 alineatul (1) litera (a) din Acordul Vietnam-Danemarca;

                                 —

                                 articolul 5 alineatul (1) litera (a) din Acordul Vietnam-Finlanda;

                                 —

                                 articolul 9 alineatul (1) litera (a) din Acordul Vietnam-Franța;

                                 —

                                 articolul 4 alineatul (1) din Acordul Vietnam-Germania;

                                 —

                                 articolul 4 alineatul (1) litera (a) din Acordul Vietnam-Ungaria;

                                 —

                                 articolul 4 alineatul (1) litera (c) din Acordul Vietnam-Luxemburg;

                                 —

                                 articolul 5 alineatul (1) litera (c) din Acordul Vietnam-Țările de Jos;

                                 —

                                 articolul 4 alineatul (1) din Acordul Vietnam-Polonia;

                                 —

                                 articolul 4 alineatul (1) litera (a) din Acordul Vietnam-Portugalia;

                                 —

                                 articolul 4 din Acordul Vietnam-România;

                                 —

                                 articolul 4 alineatul (1) litera (a) din Acordul Vietnam-Suedia;

                                 —

                                 articolul 4 alineatul (1) litera (a) din Acordul Vietnam-Slovacia;

                                 —

                                 articolul 5 alineatul (1) litera (a) din Acordul Vietnam-Regatul Unit.

                     (c)

                     Siguranță:

                                 —

                                 articolul 6a din Acordul Vietnam-Austria;

                                 —

                                 articolul 7 din Acordul Vietnam-Belgia;

                                 —

                                 articolul 11 din Acordul Vietnam-Republica Cehă;

                                 —

                                 articolul 18 din Acordul Vietnam-Finlanda;

                                 —

                                 articolul 4 din Acordul Vietnam-Franța;

                                 —

                                 articolul 9 din Acordul Vietnam-Ungaria;

                                 —

                                 articolul 6 din Acordul Vietnam-Luxemburg;

                                 —

                                 articolul 14 din Acordul Vietnam-Țările de Jos;

                                 —

                                 articolul 9 din Acordul Vietnam-România;

                                 —

                                 articolul 7 din Acordul Vietnam-Slovacia;

                                 —

                                 articolul 9a din Acordul Vietnam-Regatul Unit.

                     (d)

                     Compatibilitatea cu regulile în materie de concurență:

                                 —

                                 articolul 13 alineatele (1) și (7) din Acordul Vietnam-Belgia;

                                 —

                                 articolul 9 alineatele (3)-(8) din Acordul Vietnam-Bulgaria;

                                 —

                                 articolul 7 alineatul (2) din Acordul Vietnam-Republica Cehă;

                                 —

                                 articolul 11 alineatul (2) din Acordul Vietnam-Danemarca;

                                 —

                                 articolul 12 alineatele (2)-(7) din Acordul Vietnam-Franța;

                                 —

                                 articolul 6 alineatele (1) și (4)-(6) din Acordul Vietnam-Ungaria;

                                 —

                                 articolul 11 alineatele (2)-(4) din Acordul Vietnam-Luxemburg;

                                 —

                                 articolul 6 alineatele (2)-(6) din Acordul Vietnam-Țările de Jos;

                                 —

                                 articolul 20 alineatele (2) și (4) din Acordul Vietnam-Polonia;

                                 —

                                 articolul 16 alineatele (2)-(6) din Acordul Vietnam-Portugalia;

                                 —

                                 articolul 14 alineatele (1)-(6) din Acordul Vietnam-România;

                                 —

                                 articolul 12 alineatele (3), (5) și (6) din Acordul Vietnam-Slovacia;

                                 —

                                 articolul 11 alineatul (2) din Acordul Vietnam-Suedia;

                                 —

                                 articolul 7 alineatele (3) și (4) din Acordul Vietnam-Regatul Unit.

         ANEXA 3

            Lista celorlalte state menționate la articolul 2 din prezentul acord

                     (a)

                     Republica Islanda (în cadrul Acordului privind Spațiul Economic European)

                     (b)

                     Principatul Liechtenstein (în cadrul Acordului privind Spațiul Economic European)

                     (c)

                     Regatul Norvegiei (în cadrul Acordului privind Spațiul Economic European)

                     (d)

                     Confederația Elvețiană (în cadrul Acordului între Comunitatea Europeană și Confederația Elvețiană privind transporturile aeriene)


title: 2013/614/UE: Decizia Parlamentului European din 17 aprilie 2013 privind descărcarea de gestiune pentru execuția bugetului întreprinderii comune ARTEMIS aferent exercițiului financiar 2011#Rezoluția Parlamentului European din 17 aprilie 2013 conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune ARTEMIS aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/334

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului întreprinderii comune ARTEMIS aferent exercițiului financiar 2011
   (2013/614/UE)
   PARLAMENTUL EUROPEAN,

               —

               având în vedere conturile anuale finale ale întreprinderii comune ARTEMIS pentru exercițiul financiar 2011,

               —

               având în vedere Raportul Curții de Conturi privind conturile anuale ale întreprinderii comune ARTEMIS pentru exercițiul financiar 2011, însoțit de răspunsurile întreprinderii comune (1),

               —

               având în vedere Recomandarea Consiliului din 12 februarie 2013 (05755/2013 – C7-0040/2013),

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 74/2008 al Consiliului din 20 decembrie 2007 de înființare a „întreprinderii comune ARTEMIS” în scopul punerii în aplicare a unei inițiativei tehnologice comune privind sistemele informatice integrate (4), în special articolul 11 alineatul (4),

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0087/2013),

               1.

               acordă directorului executiv al întreprinderii comune ARTEMIS descărcarea de gestiune pentru execuția bugetului întreprinderii comune aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al întreprinderii comune ARTEMIS, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 6, 10.1.2013, p. 1.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 30, 4.2.2008, p. 52.

      (5)  JO L 357, 31.12.2002, p. 72.

      REZOLUȚIA PARLAMENTULUI EUROPEAN
      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului întreprinderii comune ARTEMIS aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale întreprinderii comune ARTEMIS pentru exercițiul financiar 2011,

                  —

                  având în vedere Raportul Curții de Conturi privind conturile anuale ale întreprinderii comune ARTEMIS pentru exercițiul financiar 2011, însoțit de răspunsurile întreprinderii comune (1),

                  —

                  având în vedere Recomandarea Consiliului din 12 februarie 2013 (05755/2013 – C7-0040/2013),

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CE) nr. 74/2008 al Consiliului din 20 decembrie 2007 de înființare a „întreprinderii comune ARTEMIS” în scopul punerii în aplicare a unei inițiativei tehnologice comune privind sistemele informatice integrate (4), în special articolul 11 alineatul (4),

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar (A7-0087/2013),

                  A.

                  întrucât întreprinderea comună ARTEMIS („întreprinderea comună”) a fost înființată în decembrie 2007 pentru o perioadă de 10 ani pentru a defini și a pune în aplicare o „agendă de cercetare” în vederea dezvoltării de tehnologii-cheie pentru sistemele informatice integrate din diferite sectoare de aplicare, cu scopul de a consolida competitivitatea și durabilitatea europeană și a facilita apariția unor noi piețe și aplicații în societate;

                  B.

                  întrucât întreprinderea comună a început să funcționeze autonom în octombrie 2009;

                  C.

                  întrucât Curtea de Conturi declară că a obținut asigurări rezonabile cu privire la fiabilitatea conturilor anuale ale întreprinderii comune pentru exercițiul financiar 2011;

                  D.

                  întrucât Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune;

                  E.

                  întrucât contribuția maximă a Uniunii la întreprinderea comună pentru cei 10 ani este de 420 000 000 EUR, sumă ce provine din bugetul celui de-al 7-lea Program-cadru pentru cercetare,

         Gestiunea bugetară și financiară

                  1.

                  observă că bugetul inițial pe 2011 includea credite operaționale în valoare de 46,6 milioane EUR și că a fost adoptat un buget rectificativ care a redus nivelul creditelor operaționale la 18 600 000 EUR; remarcă, de asemenea, că rata de utilizare a creditelor de angajament operaționale a fost de 100 % în urma reducerii creditelor operaționale la 18 600 000 EUR, în timp ce rata pentru creditele de plată a fost de 51 %;

                  2.

                  este îngrijorat de faptul că Curtea de Conturi a exprimat o opinie cu rezerve privind legalitatea și regularitatea operațiunilor subiacente conturilor întreprinderii comune, pe motiv că întreprinderea comună nu a fost în măsură să aprecieze dacă strategia de audit ex post oferă o asigurare suficientă cu privire la legalitatea și regularitatea operațiunilor subiacente; invită întreprinderea comună să prezinte autorității care acordă descărcarea de gestiune un plan de acțiune pentru depășirea posibilei lipse de asigurare; se așteaptă ca, prin auditurile sale independente, Curtea de Conturi să fie în măsură să prezinte autorității care acordă descărcarea de gestiune opinia sa proprie cu privire la eficacitatea strategiei întreprinderii comune de audit ex post;

                  3.

                  reamintește că întreprinderea comună a adoptat în 2010 o strategie de audit ex post, care reprezintă un instrument-cheie pentru evaluarea legalității și regularității operațiunilor subiacente și că punerea sa în aplicare a început în 2011; constată că auditul declarațiilor de cheltuieli aferente proiectelor a fost delegat autorităților naționale de finanțare ale statelor membre, dar, cu toate acestea, acordurile administrative semnate cu autoritățile naționale de finanțare nu conțin prevederi cu privire la modalitățile practice pentru auditurile respective; constată, de asemenea, pe baza observațiilor întreprinderii comune, că diversele mecanisme de finanțare și norme naționale în vigoare în diferitele state membre implică faptul că auditul ex post este fezabil doar în cazul proiectelor finalizate și solicită să fie informat cu privire la rezultatele auditurilor efectuate; reiterează faptul că întreprinderea comună ar trebui să consolideze, fără întârziere, calitatea controalelor sale ex ante, în special pentru gestionarea granturilor, solicită ca autoritatea de descărcare de gestiune să fie informată cu privire la rezultatele următoarelor procese de audit ex post desfășurate de întreprinderea comună;

                  4.

                  ia act de faptul că, contrar normelor financiare ale întreprinderii comune, bugetul acesteia pe 2011 nu reflectă credite de plată diferențiate pentru cheltuielile operaționale;

                  5.

                  regretă nivelul relativ scăzut de execuție a creditelor de plată operaționale de 86 %, 53 % și 18 % pentru cererile de propuneri 2008, 2009 și 2010; constată întârzierile înregistrate la nivelul statelor membre în semnarea acordurilor naționale de grant; își exprimă preocuparea cu privire la rata redusă de execuție a bugetului, precum și cu privire la activitățile subiacente ale întreprinderii comune; solicită să i se prezinte un raport detaliat privind progresele înregistrate în vederea eliminării deficiențelor menționate, care să conțină propuneri concrete pentru îmbunătățirea treptată a ratei de execuție.

                  6.

                  condamnă faptul că Grecia utilizează fonduri structurale ale Uniunii pentru a-și acoperi contribuțiile naționale către beneficiarii eleni ai proiectelor ARTEMIS, în loc să furnizeze finanțare națională, și că întreprinderea comună a acceptat continuarea participării Greciei la proiectele ARTEMIS, însă nu acordă nicio finanțare beneficiarilor eleni, întrucât o cheltuială cofinanțată din fondurile structurale ale Uniunii nu poate să beneficieze de intervenția unui alt instrument financiar al Uniunii, în conformitate cu Regulamentul (CE) nr. 1083/2006 al Consiliului (6); solicită Comisiei să informeze în cel mai scurt termen posibil autoritatea care acordă descărcarea de gestiune în legătură cu legalitatea acestei situații;

                  7.

                  ia act de constatarea Curții de Conturi potrivit căreia întreprinderea comună utilizează reportarea neautomată în următorul exercițiu financiar a creditelor de plată, însă fără a dispune de o decizie din partea Consiliului de conducere, astfel cum impune articolul 10 alineatul (1) din normele financiare, și nu se face nicio distincție între creditele de plată reportate din exercițiile anterioare și creditele de plată aferente exercițiului curent;

         Cererile de propuneri

                  8.

                  ia act de faptul că execuția efectivă și valoarea previzionată a cererilor de propuneri reprezintă doar 244 000 000 EUR, sau 58 % din bugetul de 420 000 000 EUR prevăzut pentru acoperirea cheltuielilor operaționale;

         Sistemele de control intern

                  9.

                  recunoaște că, în 2011, întreprinderea comună și-a intensificat eforturile depuse pentru elaborarea și implementarea unor proceduri eficace de control în domeniul financiar, contabil și de gestiune; constată că contabilul a validat sistemele financiare și contabile utilizate, însă nu a validat încă procesele de lucru subiacente prin intermediul cărora sunt furnizate informațiile financiare, în special procesul care furnizează informații financiare cu privire la validarea și plata declarațiilor de cheltuieli primite de la autoritățile naționale; reamintește că sunt necesare eforturi suplimentare, în special în ceea ce privește standardele de control intern, și că întreprinderea comună și-a dobândit autonomia în octombrie 2009;

         Auditul intern

                  10.

                  constată că, la sfârșitul exercițiului 2011, structura proprie de audit intern a întreprinderii comune nu fusese încă introdusă; reamintește faptul că Serviciul de Audit Intern al Comisiei este auditorul intern al întreprinderii comune din 2010 și a efectuat un exercițiu de evaluare a riscurilor, iar planul strategic de audit pentru perioada 2012-2014 a fost prezentat Consiliului de conducere al întreprinderii comune; remarcă faptul că, dată fiind dimensiunea întreprinderii comune, Serviciul de Audit Intern al Comisiei va îndeplini și rolul de structură de audit intern;

                  11.

                  ia act de faptul că normele financiare ale întreprinderii comune nu au fost încă modificate în mod oficial pentru a include dispoziția privind competențele auditorului intern al Comisiei în ceea ce privește bugetul general în ansamblul său;

         Raportul anual de activitate

                  12.

                  constată că, deși raportul anual de activitate furnizează informații cu privire la rezultatele operațiunilor întreprinderii comune, acesta nu include o evaluare a eficienței și a eficacității sistemului de control intern și prezintă următoarele deficiențe:

                              —

                              lipsa de informații cu privire la implementarea strategiei de audit ex post, motiv pentru care nu se poate stabili dacă acest control-cheie funcționează în mod eficace; această lipsă de informații ar fi trebuit să conducă la emiterea unei rezerve;

                              —

                              nu sunt furnizate informații privind validarea parțială a sistemelor financiare și contabile de către contabil;

                              —

                              există diferențe neexplicate între cifrele privind execuția bugetară cuprinse în rezultatul referitor la creditele de plată din cadrul raportului anual de activitate și cifrele privind execuția bugetară cuprinse în conturile finale;

         Alte aspecte legate de gestiune

                  13.

                  observă că, în 2011, întreprinderea comună a elaborat un plan de asigurare a continuității activității și a înregistrat progrese în oficializarea politicilor privind securitatea în domeniul tehnologiei informației, dar sunt necesare eforturi suplimentare pentru finalizarea planului de recuperare în caz de dezastru;

                  14.

                  regretă că, în mod contrar normelor financiare ale întreprinderii comune, autoritățile naționale de finanțare nu au declarat încă nicio dobândă bancară generată de plățile de prefinanțare;

                  15.

                  salută semnarea la 3 februarie 2012 a acordului de găzduire dintre întreprinderea comună și autoritățile belgiene cu privire la spațiile pentru birouri, la privilegii și la imunități, precum și la alte tipuri de sprijin care urmau să fie acordate;

         Alte chestiuni

         Posibila fuziune cu ENIAC

                  16.

                  consideră că ar trebui realizată o analiză cost-beneficiu a fuziunii cu ENIAC și că Parlamentul European ar trebui informat în legătură cu rezultatele acestei evaluări; raportul respectiv ar trebui să evidențieze posibilele avantaje și dezavantaje ale unei asemenea fuziuni;

                  17.

                  invită, din nou, Curtea de Conturi să prezinte Parlamentului, într-un termen rezonabil, un raport special privind problemele comune care apar din cauza naturii întreprinderilor comune și care ar trebui tratate de întreprinderile comune împreună cu partenerii lor pentru a asigura valoarea lor adăugată și eficiența realizării programelor demonstrative, de cercetare și de dezvoltare tehnologică ale Uniunii; constată, de asemenea, că raportul ar trebui să includă o evaluare a eficacității în ceea ce privește crearea și structura întreprinderilor comune.

         (1)  JO C 6, 10.1.2013, p. 1.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 30, 4.2.2008, p. 52.

         (5)  JO L 357, 31.12.2002, p. 72.

         (6)  JO L 210, 31.7.2006, p. 25.